สวัสดีดีค่ะคุณ หนูอยากรู้ว่าอาการแบบนี้มันเป็นไรรึป่าวคะหนูหงุดหงิดง่ายมากค่ะอะไรนิดอะไรหน่อยก็โวย ใครทำให้ขัดใจก็หงุดหงิด บางครั้งหงุดหงิดจนร้องไห้ค่ะ แล้วก็อารมณ์แปรปรวนมากๆค่ะเป็นมานานแล้วค่ะ แล้วก็เป็นคนร้องไห้มากคะเวลาใครว่า ใครด่า อ่ะคะ แบบนี้อาการปกติรึป่าวคะ.
สวัสดีค่ะ อาการหงุดหงิดง่าย อารมณ์แปรปรวน ร้องไห้บ่อย อาจเป็นอาการของโรคซึมเศร้าได้ ซึ่งเป็นโรคที่ประกอบด้วยการเปลี่ยนแปลงต่างๆ ดังนี้- อารมณ์เปลี่ยนไป คือกลายเป็นคนเศร้าสร้อย หดหู่ ไม่แจ่มใส สะเทือนใจง่าย ร้องไห้บ่อย เบื่อหน่ายไปหมดทุกสิ่งอย่าง รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น- ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง มองไม่เห็นอนาคต หมดหวัง ท้อแท้ รู้สึกตนเองไร้ค่า ไม่มีความมั่นใจในตัวเอง รู้สึกเป็นภาระกับคนอื่น คิดถึงเรื่องการตายอยู่บ่อยๆ หรืออาจถึงขั้นวางแผนการตายและทำร้ายตนเองได้- สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ- อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ปวดหัว ท้องอืด ท้องผูก เป็นต้น- การเรียนหรือการงานแย่ลงทั้งนี้ โรคซึมเศร้า อาจมีสาเหตุมาจากโรคทางกายได้ เช่น มีภาวะไทรอยด์ต่ำ ขาดวิตามินบางอย่าง เนื้องอกในสมอง สมองอักเสบ เป็นต้นนอกจากนี้ อาการหงุดหงิดง่าย อาจเกิดจากการที่ควบคุมอารมณ์ตนเองได้ไม่ดี โดยมักเป็นผลมาจากการเลี้ยงดู ปัจจัยแวดล้อมที่อยู่ใกล้ตัว การเลียนแบบ แต่ก็ไม่น่าทำให้เกิดอาการเศร้า ร้องไห้บ่อยร่วมด้วยค่ะในเบื้องต้น แนะนำควรเล่าให้ผู้ปกครองฟังถึงอาการที่เราเป็นอยู่ เพื่อจะได้รับรู้ถึงความผิดปกติของเรา และควรไปจิตแพทย์เพื่อประเมินอาการว่าเป็นซึมเศร้าหรือไม่ และหาเหตุของโรคทางกายด้วย ว่ามีอยู่หรือไม่ หากไม่มี การรักษา ก็มีทั้งการใช้ยา และการรักษาทางจิตบำบัดค่ะ ไม่ควรปล่อยให้อาการความรู้สึกผิดปกติต่างๆ เป็นมากขึ้นเรื่อยๆ ค่ะ เพราะอาจยิ่งยากต่อการรักษาค่ะ